# Pielikums

Valsts pārvaldes cilvēkresursu

attīstības koncepcijai

(apstiprināta ar Ministru kabineta

2013.gada

rīkojumu Nr.       )

**Civildienesta un darba tiesisko attiecību salīdzinājums**

|  |  |  |  |
| --- | --- | --- | --- |
|  | **Klasiskais civildienests** | **Latvijas civildienests** | **Darba tiesiskās attiecības** |
| Atlase | - īpaši atlases kritēriji | - atklāts konkurss, Valsts civildienesta likumā pretendentam noteiktās obligātās prasības | - atklāts konkurss nav obligāts, nav centralizēti definētas pretendentam izvirzāmās obligātās prasības |
| Darbības novērtēšana un darba samaksas sistēma | - pastāv paralēla karjeras sistēma, kas balstās uz valsts pārvaldē nostrādāto gadu skaitu (stāžu) kombinācijā ar darba rezultātu novērtējumu. Ja ir pozitīvs darba novērtējums, tiek piešķirtas kvalifikācijas pakāpes, kategorijas, rangi, kas nosaka priekšrocības augstāku amatu ieņemšanā, kā arī papildu piemaksas | Darbības novērtēšana notiek saskaņā ar Ministru kabineta 2001.gada 13.februāra instrukciju Nr.2 "Ierēdņa darbības un tās rezultātu novērtēšanas kārtība", un tās rezultāti ir saistīti ar darba samaksas sistēmu. Ar 2012.gada 1.novembri tiek ieviesta jauna darba izpildes novērtēšanas sistēma, kas būs balstīta uz mērķu izvirzīšanu un konkrētu rezultātu mērīšanu, kompetenču novērtēšanu un profesionālās attīstības plānošanu.  Kopš 2010.gada ir ieviesta vienota darba samaksas sistēma valsts tiešās pārvaldes iestādēs, pašvaldībās, tiesā un prokuratūrā, valsts dibinātajās augstskolās u.c. iestādēs nodarbinātajiem | |
| Atlaišana vai rotācija | - nodrošināts mehānisms pārcelšanai civildienesta ietvaros | - pastāv, netiek centralizēti koordinēts  - nav noteikts brīdināšanas termiņš, iespējams atbrīvot slimības laikā | - nepastāv pārcelšanas mehānisms  - Darba likumā noteikti uzteikuma termiņi (nekavējoties, 10 dienas vai viens mēnesis), nav iespējams atbrīvot slimības laikā |
| Attīstības iespējas | - regulāras mācības, ko nodrošina speciāli izveidots valsts mācību centrs/skola | - bezmaksas mācības Valsts administrācijas skolā (kopš 2008.gada beigām – ierobežotā apjomā, pārsvarā maksas kursi) | - nav viena mācību centra, izdevumus sedz darba devējs |
| Ierobežojumi | - savienot amatus  - darbība politiskajās partijās  - streikot  - disciplinārā atbildība | - pastāv ierobežojumi savienot amatus  - jābūt lojālam likumīgajai valdībai, jāievēro politiskā neitralitāte  - nav regulējuma attiecībā uz tiesībām streikot  - disciplinārā atbildība (pieci soda veidi) | - ierobežojumi valsts amatpersonām savienot amatus  - iespējama darbība politiskajās partijās  - tiesības piedalīties streikos  - disciplinārā atbildība (divi soda veidi) |
| Garantijas | - prēmijas, kompensācijas  - pabalsti  - piemaksas  - mācības  - pensiju sistēma | - atcelti vadības līgumi, kompensācija ceļa izdevumu segšanai  - no 2010. līdz 2013.gadam aizliegts maksāt prēmijas  - 2010. un 2011.gadā atcelts atvaļinājuma pabalsts  - ierobežots apmērs bērna piedzimšanas pabalstam (kopš 2010.gada novembra – atcelts) un pabalstam sakarā ar ģimenes locekļa vai apgādājamā nāvi  - atcelta piemaksa par amata pienākumu pildīšanu paaugstinātas darba intensitātes apstākļos  - ierobežots apmērs piemaksai par prombūtnē esošas amatpersonas, vakanta amata vai papildu pienākumu pildīšanu  - kompensācijas mācību izdevumu segšanai apmērs samazināts līdz 30 % no gada mācību maksas  - ierobežots mācību kursu apjoms Valsts administrācijas skolā  - nav[[1]](#footnote-1) | |
| Lēmuma apstrīdēšana un pārsūdzēšana | - lēmumu apstrīdēšana valsts pārvaldes ietvaros (izveidota speciāla institūcija) | - administratīvais process:   * padotības iestādes ierēdņi lēmumu var apstrīdēt augstākā iestādē * ministrijā nodarbinātie ierēdņi lēmumu var pārsūdzēt tiesā   - lēmumu iespējams apstrīdēt vai pārsūdzēt mēneša laikā pēc tā stāšanās spēkā, ja nav noteikts cits termiņš | - civilprocess   * lēmumus iespējams pārsūdzēt tiesā   - lēmumu iespējams pārsūdzēt mēneša laikā no uzteikuma saņemšanas |

25.01.2013.

508

B.Medvecka 67082907

Baiba.Medvecka@mk.gov.lv

1. Visiem valsts dienestā nodarbinātajiem tiek piešķirtas izdienas pensijas, jo darbs ir saistīts ar profesionālo iemaņu zudumu vai sociālo bīstamību. [↑](#footnote-ref-1)